Секретар Секретаријата за управљање људским ресурсима Градске управе за људске ресурсе, опште и заједничке послове, на основу члана 2. Правилника о измени Правилника о службеном путовању службеника и намештеника у Градској управи за људске ресурсе, опште и заједничке послове број: 110-32/24-XXVII од 11.јуна 2024.године извршио је правно-техничку редацију и утврдио пречишћен текст
Правилника о службеном путовању службеника и намештеника у Градској управи за људске ресурсе, опште и заједничке послове
Пречишћен текст Правилника о службеном путовању службеника и намештеника у Градској управи за људске ресурсе, опште и заједничке послове, садржи:
1. Правилник о службеном путовању службеника и намештеника у Градској управи за људске ресурсе, опште и заједничке послове број: 110-32/24-XXVII од 11. јуна 2024.године-пречишћен тескт;
2. Правилник о измени Правилника о службеном путовању службеника и намештеника у Градској управи за људске ресурсе, опште и заједничке послове број: 110-21/26-XXVII од 24. априла 2026.године.
Пречишћен текст Правилника о службеном путовању службеника и намештеника у Градској управи за људске ресурсе, опште и заједничке послове, не садржи:

- члан 2. Правилника о измени Правилника о службеном путовању службеника и намештеника у Градској управи за људске ресурсе, опште и заједничке послове,  број:110-21/26-XXVII од 24. априла 2026.године, којим је овлашћено лице које ће да изврши правно-техничку редакцију текста и објави пречишћен текст Правилника.
- члан 3. Правилника о измени Правилника о службеном путовању службеника и намештеника у Градској управи за људске ресурсе, опште и заједничке послове,  број:110-21/26-XXVII од 24. априла 2026.године којим је утврђено ступање на снагу овог акта односно да исти ступа на стагу осмог дана од дана обрављивања на огласној табли органа Града.
Градска управе за људске ресурсе, опште и заједничке послове
Секретаријат за управљање људским ресурсима
Број: 110-21/26- XXVII

Датум: 5.октобра 2026.године

К р а г у ј е в а ц

Секретар Секретаријата
Тијана Радомировић,с.р.
П Р А В И Л Н И К
о службеном путовању службеника и намештеника 

у Градској управи за људске ресурсе, опште и заједничке послове
- ПРЕЧИШЋЕН ТЕКСТ-
I
УВОДНЕ ОДРЕДБЕ
Члан  1.
Правилником о службеном путовању службеника и намештеника у Градској управи за људске ресурсе, опште и заједничке послове (у даљем тексту: Правилник) уређују се услови, начин и поступак упућивања запослених у Градској управи за људске ресурсе, опште и заједничке послове (у даљем тексту: Градска управа) на службена путовања у земљи и иностранству.
Члан 2.
Службено путовање у смислу овог Правилника, јесте путовање на који се запослени упућује, по налогу и одлуци овлашћеног лица, да изврши службени посао ван места рада у земљи и иностранству, или за потребе посла присуствује едукацијама, стручном усавршавању, добијању потребних лиценци и сертификата надлежних институција и др. у складу са законом.
Члан 3.
Овлашћена лица у смислу члана 2. овог правилника су: Градоначелник и начелник Градске управе.

II
СЛУЖБЕНО ПУТОВАЊЕ У ЗЕМЉИ

Члан 4.
Решење о упућивању запосленог на службено путовање у земљи и налог за службено путовање, на предлог и по образложеном писаном захтеву непосредног руководиоца запосленог, у трајању од једног и више радних дана, доноси начелник Градске управе.

Члан 5.

Налог за службено путовање у земљи за начелника Градске управе,  у трајању од једног радног дана, доноси и одобрава Комисија за кадровско-административна питања из радног односа службеника на положају (у даљем тексту: Комисија) по предходно прибављеној сагласности Градоначелника или лица које он овласти.
Решење о упућивању и налог за службено путовање у земљи начелника Градске управе, у  трајању од два и више радних дана, када службени пут изискује трошкове смештаја и котизације за учешће, на  његов предлог и по образложеном писаном захтеву доноси Комисија по предходно прибављеној сагласности Градоначелника или лица које он овласти.
Члан 6.
Руководилац унутрашње организационе целине који жели да запосленог или више њих упути на службено путовање, дужан је да благовремено поднесе образложен писани захтев за службено путовање начелнику Градске управе, ради доношења одлуке о упићивању на исти, који може бити обједињени или појединачни.
Писани захтев за службено путовање обавезно садржи: презиме и име запосленог, назив његовог радног места, циљ службеног путовања, период боравка (дан одласка и повратка) врсту превоза, да ли му је обезбеђен: смештај, исхрана или не, као и други одговарајући материјал (фотокопије позивног писма, семинарски материјал и сл.) – Образац 1 који је саставни део овог правилника.
Уз писани захтев из става 2. овог члана обавезно се доставља позивно писмо организатора састанка/саветовања/едукације/скупа и сл. или други доказ о одржавању наведеног.

Начелник Градске управе пре доношења одлуке о упућивању на службено путовање, дужан је да утврди да ли постоји потреба за службеним путовањем запосленог и да ли одсусутво запосленог не ремети редован рад организацоне целине у којој ради.

Начелник Градске управе одлучује о упућивању запослених на службено путовање, који су распоређени на места руководилаца унутрашњих организационих целина, као и запослених распоређених на радна места која нису систематизована у оквиру неке од унутрашњих  организационих целина Градске управе, а на основу њиховог писаног захтева.
Члан 7.
Службено путовање у земљи може да траје најдуже 15 дана непрекидно.
Ако потребе посла захтевају или ако започети посао не може да се прекине, службено путовање, уз сагласност овлашћеног лица, може да траје и дуже од 15 дана, али највише 30 дана непрекидно.
Члан 8. 
Након доношења акта којим се одобрава Захтев за службено путовање (Образац 2.), који може бити обједињен за више запослених који се упућују на исти састанак/скуп/семинар и сл, начелник Градске управе издаје налог за службено путовање у земљи који садржи: име и презиме запосленог који путује, послове које обавља, место и циљ путовања, датум поласка на путовање и датум повратка са путовања, врсту смештаја, напомену о томе да ли су обезбеђени бесплатни смештај и исхрана, износ дневнице и евентуално умањење дневнице, износ аконтације који може да се исплати, врсту превозног средства којим се путује, податке о томе ко сноси трошкове службеног путовања и начин обрачуна трошкова путовања.

Налог за службено путовање, као и акт о службеном путовању се заводи у интерни деловодник Градске управе.
Члан 9.
На основу налога за службено путовање у земљи, запосленом може да се исплати аконтација у висини процењених трошкова. 
Запослени има право на накнаду трошкова смештаја, исхране, превоза и осталих трошкова насталих у вези са службеним путовањем у земљи. 

Члан 10.

Ако службено путовање не започне у року од 3 дана од датума који је наведен у налогу за службено путовање, запослени је дужан да ислаћену аконтацију врати наредног дана од дана истека рока.
Члан 11.
Запосленом се надокнађују трошкови смештаја, према приложеном хотелском рачуну за преноћиште и доручак, изузев за преноћиште и доручак у хотелу прве категорије (пет звездица).

Запосленом, коме је обезбеђен бесплатан смештај, не надокнађују се трошкови смештаја. 
Члан 12. 
Запосленом се исплаћује дневница за службено путовање у земљи у висини која је утврђена актима којима се регулишу дневнице запослених у јединицама локалне самоуправе.
Право на дневницу се рачуна од часа поласка на службени пут до часа повратка са службеног путовања. 
Запосленом се исплаћује цела дневница за службено путовање које је трајало између 12 до 24 часа, а половина дневнице за службено путовање које је трајало од 8 до 12 часова. 
Члан 13.

Превоз запосленог на службено путовање може да се изврши службеним возилом органа Града, а уколико се превоз обавља у организацији запосленог, надокнађују му се трошкови превоза од места рада до места где треба да се изврши службени посао и трошкови превоза за повратак до места рада, у висини стварних трошкова превоза у јавном саобраћају. 
Ако због хитности, не може користити ни превоз у јавном саобраћају ни службено возило, запослени по писменом одобрењу овлашћеног лица (у коме су наведени разлози хитности, односно потреба службеног посла), може користити сопствени аутомобил када му се исплаћује  накнада од 10% прописане цене за литар погонског горива по пређеном километру.

Члан 14.
Трошкови службеног путовања у земљи надокнађују се на основу извештаја о службеном путовању, уз који се прилажу одговарајући докази о постојању и висини трошкова (карта за превоз, рачун за преноћиште и доручак, рачуни за остале трошкове и др). 
Извештај из става 1. овог члана се подноси у року од три дана од дана кад је службено путовање завршено.
Члан 15.
Запосленом 
се може омогућити плаћање трошкова службеног путовања у земљи платном картицом, у складу са важећим прописима.
III
СЛУЖБЕНО ПУТОВАЊЕ У ИНОСТРАНСТВО
Члан 16.
Службено путовање у иностранство, јесте службено путовање из Републике Србије у страну државу и обратно, службено путовање из једне у другу страну државу и службено путовање из једног у друго место у страној држави
Члан 17.

Решење о упућивању запосленог на службено путовање у иностранство и налог за службено путовање доноси/даје начелник Градске управе уколико је запослени актом Градоначелника одређен за члана делегације Града.
Решење о упућивању начелника Градске управе на службено путовање и налог за службено путовање у иностранство доноси/даје Комисија, уколико је начелник Градске управе актом Градоначелника одређен за члана делегације Града, односно уколико је прибављена предходна сагласност Градоначелника или лица које он овласти.
Налог за службено путовање у иностранство садржи: име и презиме запосленог који путује, радно место на које је распоређен, место и циљ путовања, датум поласка на путовање и датум повратка са путовања, врсту смештаја, напомену о томе да ли су обезбеђени бесплатни смештај и исхрана, износ дневнице и евентуално умањење дневнице, износ аконтације који може да се исплати, врсту превозног средства којим се путује, податке о томе ко сноси трошкове службеног путовања и начин обрачуна трошкова путовања.
Члан 18.
На основу налога за службено путовање, запосленом може да се исплати аконтација до висине процењених трошкова. 
Запосленом се надокнађују трошкови смештаја, исхране, превоза и остали трошкови настали у вези са службеним путовањем у иностранству. 
Члан 19.
Ако службено путовање не започне у року од 3 дана од датума који је наведен у налогу за службено путовање, запослени је дужан да ислаћену аконтацију врати наредног дана од дана истека рока.

Члан 20.

Запосленом се исплаћује дневница за службено путовање у иностранству, која износи 15,00 евра на свака 24 часа проведена у иностранству, а ако је преостало време проведено у иностранству дуже од 12 часова припада му још једна дневница, односно још пола дневнице ако је преостало време проведено у иностранству између 8 и 12 часова.
Право на дневницу се рачуна од часа поласка на службено путовање до часа повратка. 
Ако се за службено путовање користи авион, дневница се обрачунава од часа поласка авиона с последњег аеродорма у земљи до часа повратка на први аеродром у земљи.

Запосленом се исплаћује цела дневница за службено путовање у трајању од 12 до 24 часа, а половина дневнице за службено путовање у трајању од 8 до 12 часова. 

Члан 21.

На сва друга питања у вези службеног путовања у иностранство, сходно се примењују одредбе овог правилника којима се регулише службено путовање у земљи.
IV
ЗАВРШНЕ ОДРЕДБЕ
Члан 22.

Саставни део овог Правилника су образац захтева за упућивање службеника на службени пут и решење о упућивању службеника на службени пут.

Члан 23.
Ступањем на снагу овог правилника престаје да важи Правилник о службеним путовањима службеника и намештеника у Градској управи за људске ресурсе и заједничке послове број: 110-461/2022-XXVII од 31.октобра 2022.године.
Члан 24.
Овај Правилник ступа на снагу наредног дана од дана објављивања на огласној табли органа Града. ×
×Напомена:
Наведени датум ступања на снагу односи се на Правилник о службеним путовањима службеника и намештеника  у Градској управи за људске ресурсе и заједничке послове број: 110-36/2023 XXVII од 13. јула 2023.године стим што је исти имао измене, допуне односно пречишћени текст:
- Правилник  о службеним путовањима службеника и намештеника у Градској управи за људске ресурсе и заједничке послове број: 110-32/2024 XXVII од 11. јуна 2024.године- пречишћен текст,
 - Правилник о измени Правилника  о службеним путовањима службеника и намештеника  у Градској управи за људске ресурсе и заједничке послове број: 110-21/2026 XXVII од 24.априла 2026.године, који је ступио на снагу 2.маја 2026. године, као осмог дана од дана објављивања на огласној табли органа Града.

Образац 1 

ГРАДСКА УПРАВА ЗА ЉУДСКЕ РЕСУРСЕ, ОПШТЕ И ЗАЈЕДНИЧКЕ ПОСЛОВЕ
· за начелника –

Предмет: Захтев за упућивање службеника на службени пут

                 Подносим Захтев за упућивање службеника ______________, распоређеног на радно место _______________________________ у Одељењу__________________, на службени пут у _____________________________, ради присуствовања __________________________________  

__________________________________________________________________________________ 

у организацији _____________________________________________________________________.

              Службени пут би трајао у периоду од _____________до __________, односно ___ дана.

              Превоз запосленог обавио би се ______________________________________________ 

              Смештај и исхрана службеника на службеном путу нису/су обезбеђени и то:_________ 

________________________________________________________________________________

             Послове из делокруга надлежности запосленог у току трајања службеног путовања обављаће ________________________________________________________________________
            Прилог: ___________________________ 

                          ___________________________ 

                          ___________________________ 


НАЧЕЛНИК ОДЕЉЕЊА

                                                                     ___________________

Република Србија                                                                                                          Образац 2.
Град Крагујевац

Градска управа за људске ресурсе,
опште и заједничке послове
Број: ___________/___- ____
Дана:  ______________године

К р а г у ј е в а ц

Начелник Градске управе за људске ресурсе, опште и заједничке послове, на основу члана 4. став 8. Закона о запосленима у аутономним покрајинама и јединицама локалне самоуправе (''Службени гласник РС'', број 21/16, 113/17, 95/18, 114/21, 113/17-др.закон, 95/18-др.закон, 86/19-др.закон, 157/20-др.закон, 123/21-др.закон и 92/23) члана 31. став 2. тачка 12.  и члана 42. став 7. и 9. Одлуке о организацији Градских управа града Крагујевца (''Службени лист града Крагујевца'', број 37/21-пречишћен текст и 14/23) дана ____________године, доноси

Р  е  ш  е  њ  е

о упућивању на службени пут службеника Градске управе за људске ресурсе, опште и заједничке послове
     I Упућује се ________________________, запослен у Градској управи за људске ресурсе, опште и заједничке послове распоређен на радно место _______________________________ у Одељењу _______________ на службени пут у ____________________, ради _________________ _____________________________________________________________, који/ју организује _____ 

________________________________________________________________, који ће се одржати у

_________________________________________  у периоду од ___ до____, 
II Превоз службеника/намештеника из поглавља I овог решења извршиће се ____________________ .
III Сви трошкови везани за превоз (путарина, паркирање и сл) на основу достављених рачуна исплатиће се именованом из буџета града Крагујевца са позиција Градске управе за људске ресурсе, опште и заједничке послове.
IV Именовани има право на припадајуће дневнице у складу са актима којима се уређује ова материја. 
V Полазак на службени пут, планиран је за дан _____________године, у _________ часова, у складу са чим ће се припремити налог за службени пут, а именовани се обавезује да након повратка, достави извештај о службеном путу.
VI Планирано је да службени пут траје __ дан/а, односно да повратак буде дана __________________ године у преподневним /поподневним сатима.

НАЧЕЛНИК
_______________
